stanford-oval/wikipedia huggingface dataset:
Left 4 Dead

| --- | --- |

עטיפת המשחק
 כללי
 תאריך הוצאה:  בארצות הברית ב-18 בנובמבר 2008 באירופה ב-21 בנובמבר 2008
 סוגה:  משחק ירי בגוף ראשון
 מספר שחקנים:  1–4
 פיתוח:  Valve
 הוצאה לאור:  Valve 
 ארץ מקור:  ארצות הברית 
 הפצה:  Valve Corporation, Electronic Arts
 סדרה:  Left 4 Dead 
 דרישות תוכנה
 מנוע משחק:  Source
 מצבי משחק:  שחקן יחיד, מרובה משתתפים
 פלטפורמות:  PC, Xbox 360
 מדיה:  DVD
 המשחק הבא:  Left 4 Dead 2
 דרישות מערכת
 מעבד:  Pentium 4 2.0GHz
 זיכרון:  1GB RAM
 כרטיס מסך:  כרטיס גרפי בעל 128 MB זיכרון
 מערכת קול:  כרטיס קול
 בקרים:  מקלדת ועכבר, בקר משחק
 www.l4d.com
 
Left 4 Dead הוא משחק הישרדות אימה מגוף ראשון המתבסס על שיתוף פעולה בין שחקנים ברשת, הוא פותח על ידי חברת Valve. המשחק מתרחש לאחר התפרצות מגפה אפוקליפטית הגורמת לאנשים להפוך לזומבים. השחקנים משחקים ארבע דמויות אשר חסינות למגפה ועליהן לשתף פעולה על מנת לשרוד. המשחק משתמש בטכנולוגית אינטליגנציה מלאכותית חדשה המכונה "הבמאי", אשר שולטת במתרחש במשחק ומאזנת אותו תוך כדי התקדמות. המשחק מכיל גם אפשרות לשחק במצב שחקן יחיד באמצעות שותפים הנשלטים על ידי אינטליגנציה מלאכותית, ואפשרות לשחק במצב תחרותי, כאשר ארבעה שחקנים נוספים משחקים את הזומבים.
המשחק עובד על המנוע הגרפי Source, אשר שוכלל למען המשחק בין היתר בשביל תמיכה במעבדים מרובי ליבות. המשחק פותח גם למחשבים אישיים מבוססי חלונות וגם לקונסולת ה-Xbox 360.
המשחק יצא לשווקים בצפון אמריקה ב-18 בנובמבר 2008 ובאירופה ב-21 בנובמבר 2008, דמו של המשחק הופץ ב-6 בנובמבר 2008, למזמינים מראש של המשחק דרך פלטפורמת סטים, הדמו הופץ לקהל הרחב ב-18 בנובמבר, הדמו נסגר עם יציאת המשחק בצפון אמריקה.
ב-17 בנובמבר 2009, ניתן היה לשחק במשחק ההמשך, Left 4 Dead 2, במחשב האישי וב-Xbox 360.
משחקיות

בבסיס המשחק, ארבעה שחקנים משחקים ארבע דמויות, "הניצולים", אינטליגנציה מלאכותית תמלא את מקומו של שחקן חסר ותשחק את אחד הדמויות. מול הניצולים עומדים "הנגועים", אנשים אשר נדבקו במגפה והפכו לזומבים. על השחקנים לשרוד בתנאים שונים עד אשר הם מגיעים ל"חדר הבטוח" ולבסוף - להינצל. חלק מהנגועים התפתחו לגרסאות קטלניות יותר, הנקראות גם "בוסים", אשר דורשות יותר שיתוף פעולה בין השחקנים ושימוש באסטרטגיות שונות.
המשחק מעודד ומבוסס על שיתוף פעולה בין השחקנים, שחקן שרץ קדימה או מתעכב מאחור יהיה מטרה קלה לזומבים. הניצולים יכולים לראות קווי מתאר אחד של השני דרך קירות על מנת להישאר ביחד. שחקן אשר נפצע, למשל, ואין לו יכולת לעזור לעצמו יכול לקבל עזרה משחקן אחר. כאשר לשחקן מתרוקן מד החיים הוא נופל, הוא אינו יכול לזוז או להשתמש בנשק מלבד האקדח, שחקן אחר יוכל לעזור לו לקום ובכך להמשיך לשחק. לאחר ששחקן נפל פעמיים המשחק הופך לתצוגת שחור לבן עבורו וכל נפילה נוספת משמעותה מוות. כאשר ניצול מת, עליו לחכות עד שהמשחק יציב אותו מחדש במשחק ושחקנים אחרים יוכלו להציל אותו, בנוסף, השחקן יחזור לחיים עם סיום המפה. ה"בוסים" מציגים אתגרים נוספים לשחקנים ודורשים מהם שיתוף פעולה נוסף. רוב הבוסים מנטרלים את אחד הניצולים ולכן הוא חייב עזרה מחבריו. המשחק מכיל ברוב רמות הקושי שלו "אש ידידותית" באופן מלא, ושחקנים יכולים לגרום נזק ואף להרוג אחד את השני.
המשחק מחולק לארבע מערכות, אשר נקראות גם סרטים. כל מערכה בעלת שם ופוסטר סינמטי משלה. המערכות הן: No Mercy, בו על השחקנים להגיע לבית החולים "מרסי"(רחמים) על מנת להיחלץ על ידי מסוק של חדשות ערוץ 5. Death Toll, בו השחקנים מנסים להגיע לעיירה קטנה. Dead Air, בו השחקנים לכודים בשדה תעופה הרוס ועליהם להגיע לשדה הנחיתה על מנת להינצל על ידי מטוס צבאי שנחת שם. Blood Harvest, בו על השחקנים לשרוד. כל סרט מכיל חמש מפות, אשר בסוף כל אחת חדר בטוח אשר מסמל את סופה ותחילת הבאה, חוץ מהמפה האחרונה אשר נקראת "פינאלה", בה על השחקן לשרוד עד להצלה. המשחק מכיל ארבע רמות קושי - קל, נורמלי, מתקדם ומנוסה.
משחקיות > הבמאי

הבמאי הוא אינטליגנציה מלאכותית מתקדמת אשר נועדה לדאוג לקושי, הקצב והאווירה של המשחק. הבמאי קובע היכן למקם אויבים, נשק וחפצים ובאיזו כמות, מתי לתת לשחקן מנוחה ומתי לדאוג שהוא עומד על המשמר ובכך הוא אמור לייצר חוויית משחק שונה גם במפות ידועות מראש. הבמאי אוסף נתונים כמו הבריאות של הדמויות, כמה זומבים הם הרגו, כמה מהר הם מזיזים את העכבר (על מנת לראות כמה הם לחוצים) וכו' ומשתמש במידע הזה על מנת לתת למשחק נאריטיב מוגדר יותר. הבמאי יכול לשלוט גם בסימנים ויזואליים (תאורה, למשל), צלילים (כמו להבליט צלילים במרחק כדי להגביר את תחושת האימה). הבמאי דואג גם לשמור את רמת הקושי אחידה ושהשחקן תמיד יהיה מאותגר.
משחקיות > הניצולים

המשחק מכיל ארבע דמויות בתור הניצולים, עליהם לשרוד ביחד כנגד כל הסיכויים. זואי, סטודנטית צעירה החובבת סרטי אימה, לואיס, מוכר ברשת חנויות אלקטרוניקה אפרו-אמריקאי, פרנסיס, אופנוען "קול" מכוסה קעקועים וביל, חייל ותיק זקן ממלחמת וייטנאם אשר מת בהרחבה של Left 4 Dead 2. אין כל הבדל משחקי בין הדמויות ומלבד שינויים קוסמטיים הם זהים לחלוטין.
בידי הניצולים יש מספר כלי נשק הניתנים לשימוש. כלי הנשק במשחק מחולקים לשתי רמות. הבסיסית מכילה אקדח, רובה ציד ותת-מקלע. במהלך המשחק הדמויות יימצאו גרסאות משופרות של הנשק, רובה סער M16, רובה ציד אוטומטי ורובה צלפים עם טלסקופ צליפה. בנוסף לכלי הנשק, עומד בידי השחקן נשק אלטרנטיבי - בקבוקי תבערה ומטען צינור עם סירנה המושכת אליה זומבים. בנוסף, במהלך המשחק יימצאו הניצולים חפצים שימושיים שונים, כמו תיקי עזרה ראשונה אשר יכולים לרפא פציעות וכדורים נגד כאבים אשר נותנים לשחקן בריאות זמנית.
פיתוח

המשחק פותח במקור על ידי חברת Turtle Rock Studios, אשר בין היתר עבדה לפני כן על סדרת קאונטר סטרייק של Valve. המשחק הוכרז רשמית ב-20 בנובמבר 2006, אך עבודה עליו התחילה כבר באמצע 2005. ב-10 בינואר 2008 חברת Valve קנתה רשמית את Turtle Rock Studios, בעקבות הידידות ארוכת השנים בין החברות.
המשחק פיתח משמעותית את מנוע Source, והוסיף לו טכנולוגיות חדשות כמו Normal Mapping, אנימציות המבוססות על פיזיקה, תמיכה במעבדים מרובי ליבות ועוד. המפתחים שילבו במנוע אפקטיים על מנת לתת למשחק אווירה קולנועית ומאיימת יותר.
בדומה למשחק Team Fortress 2, גם ל-Left 4 Dead מתוכננים עדכונים עתידיים שיוסיפו תוכן למשחק, כמו אויבים וכלי נשק.
פיתוח > שיווק

Valve השקיעו יותר מ-10 מיליון דולר בשיווק המשחק באמריקה הצפונית ואירופה. קמפיין השיווק הכיל פרסומות טלוויזיה, פרסומות באינטרנט ותחרות נושאת פרסים. החברה השיקה בלוג רשמי, בו יכלו השחקנים לקבל הצצה אל מאחורי הקלעים של פיתוח המשחק ומידע נוסף על המשחקיות.
ראו גם

Left 4 Dead 2
Call of Duty
הערות שוליים

↑  GameSetWatch In-Depth: How Valve Makes Art To Enhance Gameplay(הקישור אינו פעיל, 10 בנובמבר 2022)
1 2  http://www.viddyou.com/viddstream?videoid=41607
↑  GamesRadar+, gamesradar (באנגלית)
↑  left4dead411.com, left4dead411.com
↑  http://www.shacknews.com/docs/press/112006_left4dead.x
↑  http://play.tm/story/17853
↑  News - Valve Acquires Turtle Rock Studios, store.steampowered.com (באנגלית)
↑  Left 4 Dead DLC Will Include More Levels, Enemies; Xbox 360 Version Uses Dedicated Servers, Shacknews (באנגלית)
| משחקי חברת Valve |
| --- | --- | --- |
| סדרת Half-Life | Half-Life (הרחבות: Half-Life: Opposing Force, Half-Life: Blue Shift)‏ • Half-Life 2‏ • Half-Life 2: Episode One‏ • Half-Life 2: Episode Two‏ • Half-Life: Alyx |  |
| סדרת פורטל | פורטל‏ • פורטל 2 |  |
| סדרת Counter-Strike | Counter-Strike‏ • Counter-Strike: Condition-Zero‏ • Counter-Strike Neo‏ • Counter-Strike: Source‏ • Counter-Strike Online‏ • Counter-Strike: Global Offensive |  |
| סדרת Dota | Dota 2‏ • Artifact‏ • Dota Underlords |  |
| סדרת Day of Defeat | Day of Defeat‏ • Day of Defeat: Source |  |
| סדרת Team Fortress | Team Fortress Classic‏ • Team Fortress 2 |  |
| סדרת Left 4 Dead | Left 4 Dead‏ • Left 4 Dead 2 |  |
| חבילות | The Orange Box |  |
| משחקים אחרים | Deathmatch Classic‏ • Ricochet‏ • Alien Swarm‏ • Payday: The Heist‏ • Deadlock |  |
| משחקים המשתמשים במנוע ה-Source |
| --- | --- | --- |
| Valve | Valve |  |
| סדרת Half-Life | Half-Life 2 ‏ • Half-Life 2: Deathmatch ‏ • Half-Life Deathmatch: Source ‏ • Half-Life: Source ‏ • Half-Life 2: Lost Coast ‏ • Half-Life 2: Episode One ‏ • Half-Life 2: Episode Two |  |
| אחרים | Alien Swarm ‏ • Counter-Strike: Global Offensive ‏ • Counter-Strike: Source ‏ • Day of Defeat: Source ‏ • Dota 2 ‏ • Left 4 Dead ‏ • Left 4 Dead 2 ‏ • פורטל ‏ • פורטל 2 ‏ • Team Fortress 2 |  |
| משחקים אחרים | משחקים אחרים |  |
| משחקים אחרים | Blade Symphony ‏ • Bloody Good Time ‏ • Consortium ‏ • E.Y.E.: Divine Cybermancy ‏ • The Crossing ‏ • Dark Messiah of Might and Magic ‏ • Dear Esther ‏ • Dogfights: The Game ‏ • Garry's Mod ‏ • Hybrid ‏ • Kuma\War ‏ • Nuclear Dawn ‏ • Postal III ‏ • SiN Episodes ‏ • Sting: The Secret Operations ‏ • Tactical Intervention ‏ • The DinoHunters ‏ • The Ship ‏ • Vampire: The Masquerade – Bloodlines ‏ • Vindictus ‏ • VR Worlds 2 ‏ • Zeno Clash • ‏ Apex Legends |  |
הדמויות מימין לשמאל:פרנסיס, לואיס, זואי וביל
1667

שנת 1667 היא השנה ה-67 במאה ה-17. זוהי שנה רגילה, שאורכה 365 ימים. 1 בינואר 1667 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

6 באפריל – דוברובניק נחרבת ברעידת אדמה
12 ביוני – ד"ר ז'אן-בטיסטה מצליח להעביר דם מכבש לנער בן 15, במה שנחשב לעירוי הדם הראשון לבן-אדם
15 ביוני – רופא צרפתי מבצע את עירוי הדם המתועד הראשון בהיסטוריה
31 ביולי – נחתם חוזה ברדה במסגרתו החליפו ההולנדים את ניו אמסטרדם במושבה הבריטית הקטנה סורינאם, שבאמריקה הדרומית, ובאי ראן באיי מאלוקו שבאינדונזיה
23 בנובמבר – מריה פרנצ'סקה מסבויה ובעלה, פדרו מביאים לפרישתו מכס המלוכה של בעלה הקודם של מריה ואחיו של פדרו, אפונסו השישי, מלך פורטוגל, שסבל ממחלת נפש ונכות
25 בנובמבר – רעידת אדמה בשמסקי (Şamaxı) שבקווקז הורגת כ-80,000 נפש והורסת את העיר
נולדו

26 במאי – אברהם דה מואבר, מתמטיקאי (נפטר ב-1754)
27 ביולי – יוהאן ברנולי, מתמטיקאי שווייצרי (נפטר ב-1748)
30 בנובמבר – ג'ונתן סוויפט, סופר וסאטיריקן בריטי (נפטר ב-1745)
נפטרו

16 במאי – סמואל בושאר, מזרחן צרפתי וחוקר המקרא (נולד ב-1599)
22 במאי – האפיפיור אלכסנדר השביעי (נולד ב-1599)
ראו גם

ילידי 1667‎
נפטרים ב-1667‎
HOMmega

| --- | --- |

 נתונים כלליים
 סוג:  חברת תקליטים
 מייסדים:  אייל ינקוביץ'
 תקופת הפעילות:  1997–הווה (כ־27 שנים)
 משרד ראשי:  תל אביב
 ענפי תעשייה:  מוזיקה
 מוצרים עיקריים:  תקליטים
  
 hommega.com 
 
HOMmega היא חברת תקליטים של מוזיקת טראנס שנוסד בישראל בשנת 1997 על ידי אייל ינקוביץ', די.ג'יי. מסצנת הטראנס.
כיום הומגה נחשב לאחד מהלייבלים הפופולרים בסצנת הטראנס העולמית ומפיק מוזיקה באירופה, יפן, צפון אפריקה, דרום אפריקה, הונג קונג ואוסטרליה ואומניה מקבלים כיסוי תקשורתי נרחב בעולם הטראנס וכן מבוקשים במועדונים ובפסטיבלי טראנס באופן קבוע. בהפקה של חלקם מעורב הלייבל עצמו ועל כך זוכה להערכה רבה בכל העולם מצד אומנים ולייבלים אחרים.
בשנת 2017 נפטר אייל ינקוביץ' ז"ל עקב מחלת הסרטן ובכך בשנת 2018 נכנסה החברה להליך פירוק שהוביל לסגירתה.
בשנת 2019 חזר הלייבל לפעול וכיום משחרר אלבומים ואוספים של הרכבים חדשים וגם ותיקים.
האמנים הידועים של הלייבל > Infected Mushroom

עמית דובדבני וארז אייזן. ההרכב החל דרכו בשנת 1996 ומאז הופיע ברחבי העולם. ההרכב הוציא עשרה אלבומים באורך מלא (האחרון ב-2017) ועוד סינגלים ומיני-אלבומים (EP) רבים.
הצמד נחשב לאחד מהרכבי הטראנס והמוזיקה האלקטרונית המוכרים בעולם שנכנס לא אחת לדירוג העולמי של 100 יוצרי השנה במגזין היוקרתי DJ-Mag.
האמנים הידועים של הלייבל > Skazi

אשר סוויסה. החל את דרכו בשנת 1998, ומאז נחשב לאומן מוביל ופורץ דרך בתחום הטראנס בישראל ובעולם.
באמתחתו 5 אלבומים באורך מלא ועוד סינגלים ומיני-אלבומים. סוויסה הופיע בפסטיבלים בינלאומיים בכל העולם.
האמנים הידועים של הלייבל > אסטריקס

אבי שמיילוב הוא אמן טראנס פול און.
אלבומו הראשון (Eye to eye) נמכר בכ-10,000 עותקים. האלבום השני (Artcore) נמכר בכ-20,000 עותקים והפך אותו לאחד מאמני הפול און המבוקשים בעולם. אסטריקס גם הוציא אוסף כפול.
בשנת 2005 דורג ברשימת 100 היוצרים של השנה של המגזין DJMAG במקום ה-75,בשנת 2006 בדירוג 41 ובשנת 2007 בדירוג 18 ובכך הפך ליוצר הפול און המוביל בעולם.
משנת 2003 מופיע לצד אינפקטד מאשרום כל שנה במועדון הבריטי Brixton Academy. הם היו יוצרי המוזיקה האלקטרונית הראשונים שהופיעו במועדון.
האמנים הידועים של הלייבל > Sub6

האחים אוהד וגולן אהרוני, יוצרים המשלבים טראנס פול און עם אלמנטים של פופ ומוזיקה שחורה. יצרו להיטים כמו הטראק on the gorund ו-ra heya (עם הזמרת מישל אדמסון). אלבום הבכורה שלהם שיצא בשנת 2004 (Who needs love songs) קיבל את הכותרת "אלבום השנה" מאת המגזין הישראלי "די ג'יי העיר", קיבל את התואר "אבן דרך בטראנס הישראלי" על ידי האתר ynet ,ובכך מיצב אותם כאחד מהרכבי הטראנס המצליחים בעולם.
האמנים הידועים של הלייבל > Dali

דלית אייזנר, יוצרת טראנס פול און משולב באלמנטים של רוק. התחילה את דרכה המוזיקלית בבר בנמל תל אביב שם שמע אותה אחד המפיקים של הלייבל והחליט להחתים אותה על חוזה מיידית. אלבום הבכורה שלה (Hectic) יצא בשנת 2005. כל שנה הופיעה באופן מסורתי כ"חימום" להופעה של אסטריקס ואינפקטד מאשרום במועדון הבריטי Brixton Academy.
חלקם מהטראקים שעשתה זכו להישמע בתוכנית הטלוויזיה הדרמה - קומית מסודרים.
עד מהרה זכתה להצלחה והוכתרה כאחת הנשים המצליחות בעולם הטראנס, וכחלוצה ופורצת דרך בתור אישה בתחום גברי יחסית.
כיום חזרה דלית בתשובה ומופיעה רק בפני קהל מסורתי ומופרד באירועים פרטיים, ואף שותפה בלהקת בנות מסורתיות וחרדיות המנגנות חומר מקורי.
האמנים הידועים של הלייבל > Psycraft

אלון אלגרסי וניר סידון, יוצרי טראנס פול און עם שילוב אלמנטים של רוק. הוציאו 3 אלבומים והאחרון ביניהם שיצא ב-2006 (computech) זכה להצלחה מסחררת וכלל גם רמיקס לטראק משותף של אינפקטד מאשרום ודי ג'יי יהל ורמיקס לזמר קנדי (הרמיקס הושמע בגלגלצ והיה לבין טראקי הטראנס - אלקטרוניקה שהושמעו ברדיו הישראלי). הוציאו את המיני אלבום art of work שכלל קטעים מסחריים שמשלבים את סגנונות הרוק והקלאב, המיני אלבום זכה להערכה מצד הדי ג'יי מאג.
האמנים הידועים של הלייבל > Cosma

אביחן ליבנה, יוצר ששילב מספר סגנונות של מוזיקה אלקטרונית. אביחן התחיל את דרכו בלייבל BNE ולאחר מכן עבר אל הומגה. נחשב ליוצר פופולרי וייחודי (במיוחד בגלל סגנונו המיוחד בעל הקהל הגמיש) ונחשב למבטיח מאוד.
אביחן נהרג בתאונת אופנוע במרץ 2003, מותו הפך אותו לבין יוצרי הטראנס הישראלי הידועים ביותר וגרם לו לקבל כבוד והערכה רבים.
הערות שוליים

↑  חדשות המוזיקה, באתר "קריות בלילה", 11 בינואר 2007
↑  די.ג'יי. דאלי: "מעדיפה להרקיד מאה נשים בהפרדה ממסיבות ענק בחו"ל", באתר "הידברות", 2 בפברואר 2016
| --- | --- |
בקרת זהויות :  MusicBrainz: e03ad640-9506-4137-a9ee-84dc0d842284
Nails, Hair, Hips, Heels

"Nails, Hair, Hips, Heels" (בעברית: ציפורניים, שיער, ירכיים, עקבים) הוא שיר של טודריק הול, מתוך מיני-אלבומו Haus Party, Pt. 1 (אנ').
גרסת רמיקס של השיר כולל גם את הזמרת סיארה, שמאוחר יותר הוסף למיני-אלבומו של הול, Haus Party, Pt. 2 (אנ').‏
נכון לאוגוסט 2023, השיר הושמע למעלה מ-52 מיליון פעמים ביוטיוב, ולמעלה מ-90 מיליון פעמים בספוטיפיי.
ביוני 2021, נודע כי השיר יופיע במשחק הריקודים Just Dance 2022.‏
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 35 |  |
|  ארצות הברית | מצעד שירי הדאנס/אלקטרוני | 21 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 65 |  |
הערות שוליים

↑  Daw, Stephen (19 באוגוסט 2019). "Todrick Hall Teams Up With Ciara for Remix of 'Nails, Hair, Hips, Heels': Premiere". Billboard. ארכיון מ-2020-06-03. נבדק ב-29 באוגוסט 2019. {{cite web}}:  (עזרה)
↑  "Haus Party 2 by Todrick Hall". Apple Music. ארכיון מ-2019-10-23. נבדק ב-19 בספטמבר 2019. {{cite web}}:  (עזרה)
↑  Todrick Hall - Nails, Hair, Hips, Heels (Official Music Video), ארכיון מ-2023-06-26, נבדק ב-2023-08-06
↑  Nails, Hair, Hips, Heels, נבדק ב-2020-05-05
↑  "Just Dance 2022 Releasing On November 4". GameSpot. 12 ביוני 2021. ארכיון מ-2021-06-12. נבדק ב-2021-06-15. {{cite news}}:  (עזרה)
↑  Todrick Hall, Billboard
↑  Todrick Hall, Billboard
↑  "Hot Dance/Electronic Songs – Year-End 2019". Billboard. ארכיון מ-2019-12-06. נבדק ב-6 בדצמבר 2019. {{cite web}}:  (עזרה)
ערך זה הוא קצרמרבנושא שירים. אתם מוזמנים לתרום לוויקיפדיה ו.
1671

שנת 1671 היא השנה ה-71 במאה ה-17. זוהי שנה רגילה, שאורכה 365 ימים. 1 בינואר 1671 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

18 בינואר – שודד הים הנרי מורגן משתלט על פנמה סיטי, בוזז אותה ומעלה אותה באש
1 בנובמבר – המלך הצרפתי לואי ה 14 ושליט גרמניה לאופולד הראשון חותמים על ברית סודית כנגד הולנד
נולדו

14 ביוני – תומאזו אלבינוני, מלחין בארוק איטלקי (נפטר ב-1751)
ראו גם

ילידי 1671‎
נפטרים ב-1671‎
1668

שנת 1668 היא השנה ה-68 במאה ה-17. זוהי שנה מעוברת, שאורכה 366 ימים. 1 בינואר 1668 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

13 בפברואר – ספרד מכירה בעצמאות פורטוגל
נולדו

10 בנובמבר – פרנסואה קופרן, מלחין צרפתי (נפטר ב-1733)
ראו גם

ילידי 1668‎
נפטרים ב-1668‎
My Generation (אלבום)

My Generation הוא אלבום הבכורה של להקת הרוק הבריטית The Who, שיצא ב-3 בדצמבר 1965 בבריטניה. בארצות הברית, הוא יצא ב-25 באפריל 1966 בשם "The Who Sings My Generation" עם כריכה שונה ורשימת שירים שונה במקצת. מלבד חברי הלהקה, רוג'ר דלטרי (שירה), פיט טאונסנד (גיטרה), ג'ון אנטוויסל (בס) וקית' מון (תופים), האלבום כולל תרומות של מוזיקאי ההקלטות ניקי הופקינס (פסנתר) וג'ימי פייג' (גיטרה) ולהקת הקול the Ivy League.
משתתפים > The Who

רוג'ר דלטרי - שירה, מפוחית, תוף מרים
פיט טאונסנד - גיטרה, שירה
ג'ון אנטוויסל - בס, קולות רקע
קית' מון - תופים, קולות רקע
משתתפים > מוזיקאים נוספים

ניקי הופקינס - פסנתר
ג'ימי פייג' - גיטרה
the Ivy League - קולות ליווי
פרי פורד - פסנתר
הערות שוליים

↑  The Who - Official Site of The Who, Pete Townshend and Roger Daltrey., The Who
| --- | --- |
בקרת זהויות :  MusicBrainz release group: 00c3da9f-309b-3f78-ba23-6a753fd6313d
1883 בארצות הברית

| 0 | 1 | 2 | 3 |
| --- | --- | --- | --- |
| «««  1882   1881  1880 |  דגל ארצות הברית | 1883  בארצות הברית |  »»»  1884   1885   1886 |
כל ערכי השנים בארצות הברית • אירועים בולטים בעולם ב-1883 פורטל ארצות הברית • לוח שנה של שנת 1883
1883 בארצות הברית הייתה השנה בה חגגה ארצות הברית 107 שנה מיום היווסדה.
הנהגה

הנשיא: צ'סטר ארתור (המפלגה הרפובליקנית)
סגן הנשיא: התפקיד לא אויש
אירועים בולטים

10 בינואר – שרפה במלון ניוהול במילווקי גורמת למותם של 73 אנשים.
23 בפברואר – אלבמה הופכת למדינה הראשונה בארצות הברית שמחוקקת חוק הגבלים עסקיים.
24 במרץ – נחנך קו הטלפון הראשון בין ניו יורק לשיקגו
24 במאי – גשר ברוקלין נפתח לתנועה לאחר שנבנה במשך 13 שנים.
30 במאי – המולה מתרחשת בגשר ברוקלין אשר גורמת למנוסתם של כ-30 אלף האנשים שהיו עליו וגרמה לכך ש-12 בני אדם נמחצו למוות.
4 ביולי – הרודיאו הראשון בעולם מתקיים בפקוס שבטקסס.
15 באוקטובר – בית המשפט העליון של ארצות הברית קובע כי חוק זכויות האזרח משנת 1875 הוא בלתי חוקתי, כי לממשלה הפדרלית אין סמכות לאסור על אנשים פרטיים ועל חברות להפלות בני אדם על בסיס גזע.
נולדו

4 ביולי – רוב גולדברג, קריקטוריסט אמריקאי (נפטר ב-1970)
19 ביולי – מקס פליישר, אנימטור ומפיק סרטים אמריקני (נפטר ב-1992)
26 ביולי – אדווין בלמר, סופר אמריקאי (נפטר ב-1959)
נפטרו

פרק זה לוקה בחסר. אנא תרמו לוויקיפדיה ו.
4 באפריל – פיטר קופר, תעשיין, ממציא, נדבן אמריקני אשר היה מועמד לנשיאות ארצות הברית. קופר תכנן ובנה את קטר הקיטור הראשון בארצות הברית (נולד ב-1791)
19 באוגוסט – ג'רמיה בלאק, שר המשפטים ומזכיר המדינה של ארצות הברית (נולד ב-1810)
24 במאי: נפתח גשר ברוקלין
My Generation

My Generation (הדור שלי) הוא שיר מ-1965 של להקת המי (The Who). השיר נכלל באלבום הבכורה של הלהקה, My Generation, ונחשב ללהיט הראשון והמצליח ביותר של הלהקה.
My Generation נכתב בידי גיטריסט ומנהיג הלהקה, פיט טאונסנד למען צעירים בריטיים מרדניים שהיו חלק מזרם ה"מודים" (Mods) והוא ביטא את תחושותיהם אשר המבוגרים לא יכלו להבין. טאונסנד קיבל השראה מהשיר Young Man Blues של אמן הבלוז מוז אליסון, וטען כי בלעדיו מעולם לא היה כותב את השיר.
ליריקה, ביצוע והשפעות

כמו שירים מוקדמים רבים של המי, גם זה הושפע רבות מסגנון הרית'ם אנד בלוז האמריקאי, במיוחד בטכניקת קריאה ותגובה: דלטריי, הסולן, היה שר שורה בעוד טאונסנד ואנטוויסל היו משיבים לו במשפט קבוע- Talkin' 'bout my generation.
היבט נוסף על השיר הוא האופן בו רוג'ר דלטריי העביר אותו, כשהוא מגלם בשירתו דמות של נער מתוסכל ומגמגם. קיימים מספר סיפורים המסבירים זאת. לפי הראשון השיר היה עוד שיר- R&B ללא הגמגום, אך בהשראת שיר של ג'ון לי הוקר, Stuttering Blues (בלוז למגמגם), טאונסנד עיבד את השיר מחדש. סיפור נוסף טוען כי הגמגום היה כדי לרמוז על מילת הגידוף- fuck כאשר דלטריי שר בגמגום- Why don't you all fu.. fu.. fade away! אולם, המפיק של השיר, של טלמי, התעקש כי מדובר היה בצירוף מקרים משעשע אשר לפי דעתו היה צריך לשמור. תחנת ה- BBC סרבה לשדר את השיר מחשש לפגיעה באנשים עם ליקויי דיבור, אך שינתה את החלטתה לאחר שהשיר הפך ללהיט אדיר.
ביצוע השיר משקף את מילותיו ותואם להן: מהיר, אגרסיבי, ובעל עמדה וביקורת נוקבת. אחד מסמלי השיר הוא הצגת אחד מהסולואים הראשונים על גיטרת בס (על ידי ג'ון אנטוויסל) בהיסטוריה של הרוק. סיום השיר מציג התפרצות דמוית פיצוץ בתיפוף של קית' מון, שנתמך בידי פיט טאונסנד שמנגן בפורענות וברעש ללא כל הגיון.
מעמד השיר

השיר התקבל אל הפנתיאון של הרוקנ'רול בתור אחד השירים המוערכים והמהוללים בז'אנר. הוא נבחר בתור השיר האחד עשר הגדול ביותר של מגזין הרולינג סטון ברשימת 500 השירים של כל הזמנים. ככל הנראה, האלמנט החזק ביותר בשיר הוא המלל אשר נחשב לאחת ההצהרות הנוקבות ביותר של הנוער בהיסטוריית הרוק. ה"גישה" של השיר עזרה בהמשך לעליית זרם הפאנק, וכן הוא נחשב לשיר הפאנק הראשון. השורה המפורסמת של השיר שהפכה לסמל בקרב בני דורם של חברי הלהקה ושל צעירים רבים בהמשך השנים היא- I hope I die before I get old.
השיר יצא לאור כסינגל בנובמבר 1965 והגיע למקום השני בראש המצעדים בבריטניה ולמקום ה-74 בארצות הברית. השיר מופיע גם באלבום הבכורה של הלהקה הנושא את אותו השם ובהופעות זכה לביצועים ארוכים כחלק ממחרוזות שירים או עם סולואים מתמשכים (כמו באלבום ההופעה- Live at Leeds, שם השיר מגיע לאורך של כרבע שעה).
גרסאות כיסוי

אחת הסיבות להפיכתו של השיר לאחד מלהיטי הרוק המצליחים, שהיא גם אחד מסממני ההצלחה שלו, היא המספר הרב של גרסאות הכיסוי שעשו לו, חלקן באלבומים, ולא רק בהופעות, כמקובל. השיר זכה ל-16 גרסאות כיסוי על ידי האומנים: גרין דיי, לימפ ביזקיט, אואזיס, איירון מיידן, הילרי דאף, פיונרל דרס, מקפלי, סוויט, סטארפיילד, גורקי פארק, קפטן ג'ק, די-רקט, פרד דארסט, חור בשמיים, פיל ג'ואל ומיקס על ידי דאנס דאנס רבולושן.
1674

שנת 1674 היא השנה ה-74 במאה ה-17. זוהי שנה רגילה, שאורכה 365 ימים. 1 בינואר 1674 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

19 בפברואר – נחתמת אמנת וסטמינסטר ששמה קץ למלחמות הולנד-אנגליה. ניו אמסטרדם עוברת לשליטה אנגלית
10 בנובמבר – מלחמות הולנד-אנגליה: כפי שנדרש ממנה באמנת וסטמינסטר מוותרת הולנד על שטחי הולנד החדשה בצפון אמריקה לטובת אנגליה
נפטרו

12 בינואר – ג'אקומו קריסימי, מלחין איטלקי (נולד ב-1605)
1 באוקטובר – דוד כהן די לארא, רב ספרדי גרמני (נולד ב-1602)
8 בנובמבר – ג'ון מילטון, משורר אנגלי (נולד ב-1608)
ראו גם

ילידי 1674‎
נפטרים ב-1674‎
1882 בארצות הברית

| 0 | 1 | 2 | 3 |
| --- | --- | --- | --- |
| «««  1881   1880  1879 |  דגל ארצות הברית | 1882  בארצות הברית |  »»»  1883   1884   1885 |
כל ערכי השנים בארצות הברית • אירועים בולטים בעולם ב-1882 פורטל ארצות הברית • לוח שנה של שנת 1882
1882 בארצות הברית הייתה השנה בה חגגה ארצות הברית 106 שנה מיום היווסדה.
הנהגה

הנשיא: צ'סטר ארתור (המפלגה הרפובליקנית)
סגן הנשיא: התפקיד לא אויש
אירועים בולטים

22 במרץ – הקונגרס האמריקאי מחוקק חוק שאוסר על קיום פוליגמיה בארצות הברית.
3 באפריל – השודד והאקדוחן האמריקני ג'סי ג'יימס נורה למוות בעבור הפרס שהוצב על ראשו
8 במאי – נחקק חוק הדרת הסינים המגביל את ההגירה הסינית לארצות הברית.
30 ביוני – צ'ארלס גיטו, רוצחו של הנשיא האמריקני ג'יימס גרפילד, הוצא להורג בתלייה.
30 בספטמבר – תחנת הכוח ההידרואלקטרית הראשונה בעולם מתחילה לפעול בוויסקונסין שבארצות הברית
נולדו

6 בינואר – סם רייברן, יושב ראש בית הנבחרים של ארצות הברית (נפטר ב-1961)
30 בינואר – פרנקלין דלאנו רוזוולט, נשיא ארצות הברית (נפטר ב-1945)
22 ביולי – אדוארד הופר, צייר אמריקאי (נפטר ב-1967)
19 באוגוסט – ג'ורג' בלווז, צייר אמריקאי (נפטר ב-1925)
5 באוקטובר – רוברט גודארד, מחלוצי מדע הטילים (נפטר ב-1945)
נפטרו

24 במרץ – הנרי וודסוורת' לונגפלו, משורר אמריקאי (נולד ב-1807)
3 באפריל – ג'סי ג'יימס, פורע חוק אמריקאי בתקופת המערב הפרוע (נולד ב-1847)
27 באפריל – ראלף וולדו אמרסון, פילוסוף ומשורר אמריקאי (נולד ב-1803)
16 ביולי – מרי טוד לינקולן, אלמנתו של הנשיא אברהם לינקולן (נולדה ב-1818)
צ'סטר ארתור, נשיא ארצות הברית
1672

שנת 1672 היא השנה ה-72 במאה ה-17. זוהי שנה מעוברת, שאורכה 366 ימים. 1 בינואר 1672 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

23 בדצמבר – ג'ובאני קאסיני מגלה את ריאה, ירח של שבתאי
נולדו

9 ביוני – פטר הגדול, הצאר של האימפריה הרוסית (נפטר ב-1725)
נפטרו

6 בנובמבר – היינריך שיץ, מלחין גרמני (נולד ב-1585)
ראו גם

ילידי 1672‎
נפטרים ב-1672‎
1673

שנת 1673 היא השנה ה-73 במאה ה-17. זוהי שנה רגילה, שאורכה 365 ימים. 1 בינואר 1673 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.